nahid-hub/BLUGE-bengali-wikipedia-section-title-prediction huggingface dataset:
কতখানি পুনর্জাগরিক চিন্তাভাবনা আধুনিক দর্শনের অঙ্গ, এটা বিতর্কের বিষয়। পঞ্চদশ শতাব্দীর দর্শনকে কম আধুনিক এবং ষোড়শ শতাব্দীর দর্শন থেকে অধিকতর মধ্যযুগীয় বলে ধরা হয়ে থাকে। সপ্তদশ ও অষ্টাদশ শতাব্দীতে মনের দর্শন, জ্ঞানতত্ত্ব ও অধিবিদ্যাকে দুইটি প্রধান ভাগে ভাগ করা হয়েছে। ফ্রান্স ও জার্মানির অধিকাংশ যুক্তিবাদীরা মত প্রকাশ করেন যে, সমগ্র জ্ঞানের চিন্তাচেতনা মনের সহজাত ধ্যানধারণা থেকে আসবে। এই ধারার প্রধান ব্যক্তিরা হলেন র‍্যনে দেকার্ত, বারুখ স্পিনোজা, গট‌ফ্রিড লাইব‌নিৎস এবং নিকোলা মালব্রাঁ। অপরদিকে, অভিজ্ঞতাবাদীরা মনে করেন যে, মানুষ প্রাত্যহিক জীবনের অভিজ্ঞতা থেকে জ্ঞানলাভ করবে। এই ধারার প্রধান ব্যক্তিরা হলেন জন লক, জর্জ বার্কলি এবং ডেভিড হিউম (এটা অতীত সম্পর্কীয় বিভাগ ও এ ধারায় কান্টের অবসান বিদ্যমান)। এসব দার্শনিকরা নিজস্বভাবে নীতিশাস্ত্রে অবদান রাখলেও নীতিশাস্ত্র ও রাজনৈতিক দর্শনকে সাধারণত এই বিভাগে আলোচনা করা হয় না। রাজনৈতিক দর্শনে কাজ করা অন্যান্য বিখ্যাত ব্যক্তিরা হলেন টমাস হব্‌স ও জঁ-জাক রুসো।

অষ্টাদশ শতাব্দীর শেষভাগে ইমানুয়েল কান্ট দর্শনে যুগান্তকারী অবদান রাখেন এবং যুক্তিবাদ ও অভিজ্ঞতাবাদের মাঝে সমন্বয় সাধন করেন। তিনি যুক্তিবাদ ও অভিজ্ঞতাবাদের বিতর্ক নিরসনের জন্য কাজ করলেও তিনি পুরোপুরিভাবে সফল হন নি। তার কাজ ঊনবিংশ শতাব্দীর শুরুর দিকে জার্মানিতে আলোড়ন সৃষ্টি করে ও জার্মান ভাববাদের জন্ম দেয়। ভাববাদের মূলনীতি হল পৃথিবী ও মনকে একইভাবে বুঝতে হবে; এটা বোঝা যায় হেগেলের কাজের মাধ্যমে। তিনি বলেছেন, "বাস্তবই যুক্তিসঙ্গত, যুক্তিসঙ্গতই বাস্তব।"

হেগেলের যে বিষয় নিয়ে কাজ করেছেন, সে বিষয় নিয়ে পরবর্তীতে তার অনুসারী ও সমালোচকেরা কাজ চালিয়ে যান। কার্ল মার্ক্স হেগেলের "ঐতিহাসিক দর্শন" ও এবং ব্রিটেনের অভিজ্ঞতাজনিত দর্শনকে জুতসই করে তোলেন। তিনি হেগেলের ধারণাকে বস্তুবাদী ধারণায় রূপান্তরিত করেন। তার কাজ সামাজিক বিজ্ঞানের উন্নতি সাধন করে। অপরদিকে, সোরেন কিয়ের্কেগার্ড প্রথাগত দর্শনের চিন্তাচেতনাকে নাকচ করে দেন। তার মতে এগুলো জীবন যাপনের জন্য অপর্যাপ্ত। তার মতে, জীবন হল বেঁচে থাকার জন্য, কোনো রহস্য সমাধানের জন্য নয়। আর্থার শোপেনহাউয়ের ভাববাদকে গ্রহণ করেছিলেন। তার মতে, দুনিয়া হল অগণিত ইচ্ছা আকাঙ্ক্ষার পারস্পরিক ক্রিয়া ছাড়া কিছুই না। নাস্তিকতা ও দুঃখবাদের পক্ষে মতামত প্রদান করেন তিনি। ফ্রিডরিখ নিৎশে শোপেনহাউয়েরের ধারণা পরবর্তীকালে চর্চা করেন। তিনি "ঈশ্বর মৃত" দর্শন প্রচার করেন। তিনি এই দর্শনের মাধ্যমে বলেন যে, দুঃখবাদ কোন হতাশার বিষয় না, এটা স্বাধীনতার এক নতুন মাত্রা।

ঊনবিংশ শতাব্দীর ব্রিটিশ দর্শন নব্য-হেগেলীয় দর্শন দ্বারা প্রভাবিত হতে থাকে। তখন বারট্রান্ড রাসেল ও জর্জ এডওয়ার্ড মুর বিশ্লেষণী দর্শনের দিকে ধাবিত হতে থাকেন। বিশ্লেষণী দর্শন ছিল ঐতিহ্যবাহী প্রয়োগবাদের আধুনিক রূপ এবং জার্মাণ গণিতবিদ গট্‌লব ফ্রেগের দর্শনের আধুনিকতর রূপের সংমিশ্রণ।

সঠিক অনুচ্ছেদ শিরোনাম কোনটি?
titleA. রেনেসাঁ দর্শন
titleB. যুক্তিবাদ
titleC. আধুনিক এশীয় দর্শন
titleD. আধুনিক পশ্চিমা দর্শন
উত্তর: titleD
১৯৭৪ সালে ঐতিহ্যগত পালতোলা ‘ধোনি’ কে যান্ত্রিকীকরণ  করার ফলে মালদ্বীপের মৎস্য শিল্পে বিপ্লব ঘটে গেছে। বিশেষ করে যান্ত্রিকীকরণের জন্য ডিজাইন করা একটি নতুন প্রজন্মের ধোনি চালু করা হয়েছিল। একটি জাপানী কোম্পানির সাথে যৌথ উদ্যোগ হিসাবে ১৯৭৭ সালে একটি মাছ-ক্যানিং কারখানা স্থাপন করা হয়েছিল। ১৯৮২ সালে সরকার যখন এই স্থাপনার একক অধিকার নেয়, তখন নির্মাণ ও সরঞ্জামের খারাপ  অবস্থার কারণে এটি বিদেশী চাহিদার সাথে খাপ খাওয়াতে পারেনি। ফলে ১৯৮৬ সালে একটি নতুন কারখানা স্থাপন করা হয়। "মালদ্বীপ নিপ্পন কর্পোরেশন" গঠিত হয় জাপানের মারুবিনি কর্পোরেশনের সাথে অংশীদারিতে ১৯৭৯ সালে। এটি প্রতিষ্ঠিত হয় টুনা  মাছ প্রক্রিয়াজাত এবং ক্যান করার জন্য। একই বছরে, "মালদ্বীপ মৎস্য কর্পোরেশন" গঠন করা হয় মাছের সম্পদকে কাজে লাগানোর জন্য।

সঠিক অনুচ্ছেদ শিরোনাম কোনটি?
titleA. মাছ ধরা
titleB. খুঁটি এবং লাইন পদ্ধতিতে মাছধরা
titleC. পর্যটন শিল্প
titleD. শিল্পকৌশলে মাছধরা
উত্তর: titleD
পাকিস্তানের আইনসভার উচ্চকক্ষ হল সিনেট। এই কক্ষে ১০৬টি আসন রয়েছে, নির্নাচিত সদস্যদের কার্যকাল ৬ বছর নির্ধারিত।

২০১২ সালে নির্বাচিত সিনেটের সদস্যদের পরিবর্তনের জন্য ২০১৮ সালের নির্বাচন অনুষ্ঠিত হয়।

পরোক্ষ নির্বাচনের মাধ্যমে সদস্য নির্বাচিত হয়।

২৮ জুলাই ২০১৭ সালে, এই নির্বাচিনের আগে পাকিস্তানের পূর্ব প্রধানমন্ত্রী নওয়াজ শরিফকে সুপ্রিম কোর্ট কার্যকাল থেকে বহিস্কার করে। 

সঠিক অনুচ্ছেদ শিরোনাম কোনটি?
titleA. ফলাফল
titleB. নির্বাচন
titleC. প্রার্থী
titleD. প্রেক্ষাপট
উত্তর: titleD
নভেম্বর, ২০০৮ সালে ভারত ও অস্ট্রেলিয়ার মধ্যকার ৪র্থ টেস্ট আয়োজনের মাধ্যমে এ মাঠে প্রথমবারের মতো আন্তর্জাতিক খেলা অনুষ্ঠিত হয়। ঐ টেস্টে ভারত ১৭২ রানের ব্যবধানে জয় পেয়েছিল। খেলায় অস্ট্রেলীয় স্পিনার জেসন ক্রেজা ১২ উইকেট ও হরভজন সিং ৭ উইকেট দখল করেছিলেন।

২০১১ সালের ক্রিকেট বিশ্বকাপের চারটি খেলা অনুষ্ঠিত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. মূল্যায়ণ
titleC. ২০১১ ক্রিকেট বিশ্বকাপ
titleD. একদিনের আন্তর্জাতিক
উত্তর: titleA
বাশকোরতোস্তান প্রজাতন্ত্রে প্রায় ৬০টি বিজ্ঞানভিত্তিক সংগঠন সক্রিয় রয়েছে। রুশ বিজ্ঞান একাডেমির ১২টি প্রতিষ্ঠান এবং বিভিন্ন শিল্প কারখানার ২৯টি প্রতিষ্ঠানের পাশাপাশি অসংখ্য ডিজাইন ব্যুরো ও সংগঠন, বিশ্ববিদ্যালয় এবং কলেজে মৌলিক ও ব্যবহারিক বৈজ্ঞানিক গবেষণা চলমান রয়েছে।

দেশটির বর্তমান শিক্ষা ব্যবস্থা প্রায় শতাব্দী ব্যাপী পরিবর্তিত হয়ে বর্তমান রূপে গঠিত হয়েছে, যা বাশকির জনগনের লোকসাহিত্য, জাতীয় রীতি এবং ঐতিহ্যকে প্রতিফলিত করে। দশম শতাব্দীতে বাশকিরিয়ায় ইসলাম ধর্ম বিস্তার লাভ করলে ক্রমান্বয়ে একটি ধর্মীয় শিক্ষা ব্যবস্থা গড়ে ওঠে। এই ধর্মীয় স্কুলগুলো সাধারনত বিভিন্ন মসজিদ (মক্তব) ও মাদ্রাসার তত্ত্বাবধানে পরিচালনা করা হয়।

এছাড়াও বিভিন্ন উচ্চ শিক্ষা প্রতিষ্ঠান পরিচালিত হয়, যার মধ্যে রাশিয়ার স্বনামধন্য বিভিন্ন বিশ্ববিদ্যালয় এবং কলেজের ১৬টি শাখা রয়েছে। বিশেষজ্ঞরা এসকল প্রতিষ্ঠান হতে প্রায় ২০০টি বাণিজ্য এবং পেশাগত বিষয়ের উপরে স্নাতক ডিগ্রী অর্জন করতে পারেন।

বাশকোরতোস্তানের শিক্ষাব্যবস্থা প্রধানত রুশ এবং বাশকির ভাষায় পরিচালিত হয়।

সঠিক অনুচ্ছেদ শিরোনাম কোনটি?
titleA. নদনদী
titleB. খেলাধুলা
titleC. শিক্ষা
titleD. ভাষাসমূহ
উত্তর: titleC
মানুষের খুলি একটি অস্থিনির্মিত কাঠামো,যা মানব-কঙ্কালের মস্তক গঠন করে।এটি মুখের কাঠামো ধরে রাখে এবং মস্তিষ্কের জন্য একটি গহ্বর তৈরি করে।অনাহ্য মেরুদণ্ডী প্রাণীর খুলির মত এটিও মস্তিষ্ককে বাইরের আঘাত থেকে রক্ষা করে।

মানুষের খুলির তিনটি পৃথক অংশ আছে,যেগুলোর ভ্রূণগত উৎপত্তিও ভিন্ন ভিন্ন- নিউরোক্রেনিয়াম,সুচার এবং মুখমণ্ডলীয় অস্থিকাঠামো(বা মেমব্রেনাস ভিসেরোক্রেনিয়াম)।নিউরোক্রেনিয়াম (বা মস্তিষ্কের বাক্স),মস্তিষ্ক ও ব্রেইনস্টেম কে আব্বৃত ও সুরক্ষিত করার জন্য সুরক্ষা গহবর তৈরি করে।খুলির উপরিভাগের হাঁড়গুলো একসাথে ক্যালভেরিয়া(বা খুলির টুপি) তৈরি করে।মেমব্রেনাস ভিসেরোক্রেনিয়াম এ ম্যান্ডিবল হাঁড়টিও অন্তর্ভুক্ত।

সুচার হল,নিউরোক্রেনিয়াম এর হাঁড়গুলোর মধ্যকার দৃঢ় সংযোগস্থল।

মুখমণ্ডলীয় অস্থিকাঠামো তৈরি হয় মুখমণ্ডল গঠনকারী হাঁড়সমূহ দ্বারা।

সঠিক অনুচ্ছেদ শিরোনাম কোনটি?
titleA. মানুষের খুলির গঠন
titleB. প্রোসেস
titleC. মেরুদণ্ডী প্রাণীদের খুলি
titleD. মানুষের খুলির প্রায়োগিক গুরুত্ব
উত্তর: titleA
সাহিত্য সংস্মৃতিতে সমৃদ্ধ হালুয়াঘাট। সুস্থ সংস্কৃতিকে ধরে রাখার জন্য এখানে অনেক সংগঠন কাজ করে যাচ্ছে- তার মধ্যে উল্লেখযোগ্য "কবি প্রাঙ্গণ বাংলাদেশ"। একে কেন্দ্র করে গড়ে উঠেছে- "হালুয়াঘাট তরুণ লেখক পরিষদ", "বাংলাদেশ পোয়েটস ক্লাব"।
হালুয়াঘাট এ বাংলাদেশের আদি উপজাতি গারোদের বসবাস। গারো ছাড়াও এখানে মুসলিম, হিন্দু, বৌদ্ধ, ডালু সম্প্রদায় বসবাস করে। হালুয়াঘাট এ দুইটি স্থল বন্দর বিদ্যমান। যার মাধ্যমে সরাসরি ভারত থেকে কয়লা আমদানি করা হয়। সারা বাংলাদেশে কয়লা সরবরাহ করা হয়। গোবরাকুড়া ও কড়ইতলী দুইটি স্থলবন্দর। হালুয়াঘাট এর বর্তমান সংসদ সদস্যর নাম মিঃজুয়েল আরেং এমপি । উপজেলার বর্তমান চেয়ারম্যান জনাব মাহমুদুল হক সায়েম।

সঠিক অনুচ্ছেদ শিরোনাম কোনটি?
titleA. অবস্থান ও আয়তন
titleB. প্রশাসনিক এলাকা
titleC. ইতিহাস
titleD. নদীসমূহ
উত্তর: titleC
অতি স্থূলতার ক্ষেত্রে বসে কাজের জীবনশৈলী একটা বড় ভুমিকা পালন করে। গোটা বিশ্বই এখন কম শারীরিক পরিশ্রমের কাজের দিকে ঝুঁকছে। বিশ্বের জনসংখ্যার ৬০শতাংশই এখন অপর্যাপ্ত শারীরিক কসরত করতে পারে। এর প্রাথমিক কারণ হলো কোনো বস্তু এক স্থান থেকে অন্যস্থানে বহন করে নিয়ে যাওয়ার ক্ষেত্রে যন্ত্রের সাহায্য নেওয়া এবং বাড়িতে শ্রমশক্তি বাঁচানো প্রযুক্তির অধিক প্রচলন। হাঁটা এবং শারীর শিক্ষা কমে যাওয়ার কারণে শিশুদের মধ্যেও দেখা যাচ্ছে শারীরিক কসরতের পরিমাণ কমে যাচ্ছে। সক্রিয় অবকাশের সময় শারীরিক ক্রিয়াকর্মের প্রতি ঝোঁক বিশ্বে কমে যাচ্ছে। বিশ্ব স্বাস্থ্য সংস্থা নির্দেশ করেছে যে সারা বিশ্বেই মানুষ এখন কম সক্রিয় আনন্দের দিকে ঝুঁকছে। আবার ফিনল্যান্ডের এক সমীক্ষায় পাওয়া গেছে, এই হার কিছুটা বেড়েছে। মার্কিন যুক্তরাষ্ট্রের এক সমীক্ষায় দেখা যাচ্ছে অবকাশকালীন শারীরিক ক্রিয়াকলাপ সেরকম উল্লেখযোগ্যভাবে কমেনি।

টেলিভিশন দেখার সময় এবং অতি স্থূলতার ঝুঁকির মধ্যে শিশু এবং বয়স্ক উভয়ের ক্ষেত্রেই একটা সম্পর্ক আছে। ২০০৮সালের এক মেটা-বিশ্লেষণে দেখা গেছে, ৭৩টির মধ্যে ৬৩টিতেই (৮৬%) দেখানো হয়েছে, শিশুদের মধ্যে অতি স্থূলতা যে বাড়ছে তার কারণ হলো শিশুদের মিডিয়ায় প্রদর্শণের হার বেড়ে যাওয়া এবং সমানুপাতিক হারে টেলিভিশন দেখারও সময় বেড়ে যাওয়া।

সঠিক অনুচ্ছেদ শিরোনাম কোনটি?
titleA. চারুকলা
titleB. বসে কাজের জীবনশৈলী
titleC. শব্দের বুত্‌পত্তি
titleD. শ্রেণীভুক্তকরণ
উত্তর: titleB
২০০৫-এর ডিসেম্বর মাস। নেভাডার লাস ভেগাসে  চলচ্চিত্রটির নির্মাণকাজ শুরু হয়।  ২০০৬ সালে শুটিং সরে আসে ক্যালিফোর্নিয়ার লস অ্যাঞ্জেলেসে এবং পেনসিলভেনিয়ার ফিলাডেলফিয়ায়। ৩৮ দিনের শুটিংয়ের জন্য ২৪ মিলিয়ন ডলারের বাজেট প্রস্তাবিত হয়। ২০০৭ সালের প্রেসিডেন্ট'স ডে-তে এই ছবিটির মুক্তি পাওয়ার কথা ছিলো। পরে সময় এগিয়ে এনে ২০০৬ এর বড়দিনের ঠিক আগে আগে একে মুক্তি দেওয়া হয়। ২০০৬ এর মার্চে প্রথম মুভি টিজার ইন্টারনেটে মুক্তি পায়। পরিপূর্ণ মুভি ট্রেইলার পাইরেট অফ দ্য ক্যারিবিয়ান: ডেড ম্যান'স চেস্ট এর সঙ্গে  ০৭ই জুলাই মুক্তি পায়। 

সঠিক অনুচ্ছেদ শিরোনাম কোনটি?
titleA. হোম রিলিজ
titleB. অভিনেতা-অভিনেত্রী বাছাই
titleC. বাজেট এবং সময়ক্রম
titleD. বক্স অফিস
উত্তর: titleC
দেওরিয়া জেলা হিসাবে পরিচিত অঞ্চলটি এক সময় কোশল রাজ্যের অংশ ছিল - প্রাচীন আর্য সংস্কৃতির একটি প্রধান কেন্দ্র। উত্তরে হিমালয় দ্বারা পরিবেষ্টিত, দক্ষিণে শ্যান্দিকা নদী, পশ্চিমে পাঞ্চাল রাজ্য এবং পূর্বে বিহারের মগধ রাজ্য। এই অঞ্চল সম্বন্ধে অনেক কিংবদন্তি আছে, সেগুলি ছাড়াও, অনেক প্রত্নতাত্ত্বিক অবশেষ, যেমন মূর্তি, মুদ্রা, ইট, মন্দির ইত্যাদি এখানে পাওয়া গেছে। দেওরিয়া জেলার অধিকাংশ ক্ষত্রিয় ‘রাও’ উপাধি ব্যবহার করে।

জেলার প্রাচীন ইতিহাস রামায়ণের সময়ের সাথে সম্পর্কিত যখন কোশলের রাজা, রাম, তাঁর বড় ছেলেকে কুশকে কুশবতীর রাজা নিযুক্ত করেন, আজকের দিনে সেই অঞ্চলটি হল কুশিনগর। মহাভারতের যুগের আগে। এই অঞ্চলটি চক্রবর্তী সম্রাট মহাসুৎশন মল এবং তাঁর রাজ্যের সাথে সম্পর্কিত ছিল। কুশিনগর বেশ উন্নত ও সমৃদ্ধ ছিল। তাঁর রাজ্যের সীমানার নিকটেই ছিল মহাবন নামক ঘন বনাঞ্চল। এই অঞ্চলটি, ১১১৪ খ্রিস্টাব্দ থেকে ১১৫৪ খ্রিস্টাব্দ পর্যন্ত, মৌর্য শাসক, গুপ্ত শাসক, বিহার শাসক এবং তারপরে গাড়োয়াল শাসক গোবিন্দ চন্দ্রের নিয়ন্ত্রণে ছিল।

সঠিক অনুচ্ছেদ শিরোনাম কোনটি?
titleA. প্রাচীন
titleB. ভূগোল
titleC. ভাষাসমূহ
titleD. জনসংখ্যার উপাত্ত
উত্তর: titleA
মাম্মাদগুলুজাদেহ বিভিন্ন ধারাতে লিখেছেন যেমনঃ সংক্ষিপ্ত কাহিনী, উপন্যাস, প্রবন্ধ এবং নাটক ইত্যাদী। তার প্রথম উল্লেখযোগ্য সংক্ষিপ্ত বিবরণ, "দ্য ডিসপিউরেন্স অফ দ্য গন্ডি" (ড্যানাবশ সিরিজের গ্রাম থেকে তার গল্পের অংশ), ১৮৯৪ সালে লেখা এবং ১৯৩৪ সালে প্রকাশিত, এটি সামাজিক বৈষম্যতা নিয়ে লেখা হয়েছে। পরবর্তীতে তার কাজ (দ্য পোষ্টবক্স, দ্য দ্য পোষ্টবক্স, দ্য ইরানী সংবিধান, গার্নিব আলী বে, মেষ, ইত্যাদি) এবং তার বিখ্যাত কমেডি দ্য করপেসস অ্যান্ড ম্যাডমেন গ্যাথারিং এ তিনি দুর্নীতি, চিত্তাকর্ষক, অজ্ঞতা, ধর্মীয় কট্টরপন্থী ইত্যাদি নিয়ে উপহাস করেন। 

সঠিক অনুচ্ছেদ শিরোনাম কোনটি?
titleA. সাহিত্য
titleB. জীবনী
titleC. ধর্মীয় দর্শন
titleD. ব্যক্তিগত জীবন এবং মৃত্যু
উত্তর: titleA
১৯৫৩ সালের অ্যাশেজ সিরিজের প্রথম টেস্টে ট্রেভর বেইলি'র বোলিংয়ে দুইটি ক্যাচ নেন। ফলশ্রুতিতে অস্ট্রেলিয়া ২৩৭/৩ থেকে ২৪৭ রানে অল-আউট হয়। ইংল্যান্ডের ইনিংসে আট নম্বরে ব্যাটিংয়ে নেমে তিনি আট রান তোলেন। তবে, শেষ দুই দিন অঝোর ধারায় বৃষ্টি নামলে খেলাটি ড্রয়ে পরিণত হয়। লর্ডসের দ্বিতীয় টেস্টও ড্র হয়। চূড়ান্ত দিন ২০/৩ নিয়ে ইংল্যান্ড খেলা শুরু করে। তবে, দিনে তারা আরও চার উইকেট খরচ করলে ড্রয়ে পরিণত হয়। খেলা শেষ হবার পঁয়ষট্টি মিনিট পূর্বে ষষ্ঠ উইকেটের পতনের পর ইভান্স মাঠে নামেন। ফ্রেডি ব্রাউনকে সাথে নিয়ে শেষ ওভার পর্যন্ত খেলেন ও ১১ রানে অপরাজিত ছিলেন তিনি।

ওল্ড ট্রাফোর্ডের তৃতীয় টেস্টও একই ধারায় অগ্রসর হয়। চতুর্থ দিনে বৃষ্টি নামলে খেলাটি ড্রয়ে পরিণত হয়। তবে, ইভান্সের জন্য খেলাটি গুরুত্বপূর্ণ ছিল। অস্ট্রেলিয়ার প্রথম ইনিংসে তিনি তিনটি ডিসমিসাল ঘটান। তবে, শুরুর দিকে নীল হার্ভে ও অ্যালান ডেভিডসনের সুযোগ হাতছাড়া করেন। ৫২ রানে থাকাবস্থায় হার্ভে তার সংগ্রহকে ১২২-এ নিয়ে যান। ইংল্যান্ডে ইনিংসে ইভান্স ৩৯ মিনিটে অপরাজিত ৪৪ রান তুলেন খুবই দ্রুতলয়ে। অস্ট্রেলিয়ার দ্বিতীয় ইনিংসেও তিনি তিনটি ডিসমিসাল ঘটান ও ৩৫/৮-এ নিয়ে যান। লিডসে আরও বৃষ্টি নামে ও ইংল্যান্ড প্রতিরক্ষামূলক ব্যাটিংয়ে অগ্রসর হয় ও সিরিজের চতুর্থ ড্রয়ে নিয়ে যায়। ১০৯.৪ ওভার ব্যাটিং করে ইংল্যান্ড মাত্র ১৬৭ রান তুলে। তন্মধ্যে ইভান্স ৯০ মিনিটে তুলেন ২৫ রান। এ ইনিংসে তিনজন ইংরেজ খেলোয়াড় আঘাতপ্রাপ্ত হন। তন্মধ্যে তৃতীয়জন ছিলেন বেইলি। ইভান্সের সাথে ধাক্কা লেগে তার হাঁটু আঘাতপ্রাপ্ত হয়। ৯৯ রানে পিছিয়ে থেকে ইংল্যান্ড দল ১৭৭.৩ ওভার খরচ করে ২৭৫ রান যোগ করে। চূড়ান্ত দিন বেইলি চার ঘণ্টার অধিক সময় ক্রিজে অবস্থান করে বিদায় নেন। এক ঘণ্টা ও পঞ্চান্ন মিনিট সময় পেয়ে অস্ট্রেলিয়া ১৭৭ রানে জয়ের লক্ষ্যমাত্রা নিয়ে মাঠে নামে। তবে ৩০ রানের পার্থক্য নিয়ে খেলাটি শেষ হয়।

চার ড্রয়ের পর পঞ্চম ও চূড়ান্ত টেস্টে ওভালে সিরিজ নির্ধারণী খেলায় অগ্রসর হয়। সিরিজে পঞ্চমবারের মতো টসে জয়লাভ করে অস্ট্রেলিয়া ব্যাটিংয়ে নামে ও ২৭৫ রান তুলে। ইভান্স চার ক্যাচ নেয়। ইংল্যান্ড প্রথম ইনিংসে ৩১ রানে এগিয়ে যায়। ইভান্স ২৮ রান তুলেন। রে লিন্ডওয়ালের ওভারে দুইবার হুকে চারের মার মারেন তিনি। তৃতীয় দিনে ইংল্যান্ড খেলার নিয়ন্ত্রণভার গ্রহণ করে। টনি লক ও জিম লেকারের স্পিনের সাথে লড়াইয়ে ব্যস্ত হয়ে পড়ে অস্ট্রেলীয় ব্যাটসম্যানেরা ও ১৬২ রানে গুটিয়ে যায়। ইংল্যান্ড আট উইকেটে জয়ের পাশাপাশি ১৯৩৪ সালের পর অস্ট্রেলিয়ার কাছ থেকে অ্যাশেজ সিরিজও করায়ত্ত্ব করে। ইভান্স এ সিরিজে ১১৭ রান তুলেন ২৩.৪০ গড়ে ও ১৬ ডিসমিসাল ঘটান।

সঠিক অনুচ্ছেদ শিরোনাম কোনটি?
titleA. অবসর
titleB. অ্যাশেজে সফলতা
titleC. টেস্ট ক্রিকেটে অংশগ্রহণ
titleD. চূড়ান্ত টেস্ট
উত্তর: titleB
জুঙ্গ "অ্যানিমা"কে পুরুষের অবচেতন স্ত্রীসুলভ উপাদান এবং "অ্যানিমাস"কে নারীর অবচেতন পুরুষালি উপাদান হিসাবে বলেছেন। তবে, একে খুব কমই আক্ষরিক সংজ্ঞা হিসাবে নেওয়া হয়: আধুনিক যুগের অনেক জুঙ্গিয়ান অনুশীলনকারী বিশ্বাস করেন যে প্রত্যেক ব্যক্তির মধ্যে একটি অ্যানিমা এবং একটি অ্যানিমাস থাকে। জুঙ্গ বলেছেন যে অ্যানিমা এবং অ্যানিমাস, অবচেতন একীভূত নিজস্বের উপদেষ্টা হিসাবে কাজ করে। অ্যানিমা বা অ্যানিমাসের মধ্যে সংযোগ স্থাপন করা এবং সচেতন হওয়া, মনস্তাত্ত্বিক বৃদ্ধির জন্য সবচেয়ে কঠিন এবং ফলপ্রসূ পদক্ষেপগুলির মধ্যে একটি। জুঙ্গ বলেছেন, অপ্রত্যাশিতভাবে একদিন তিনি তাঁর অ্যানিমাকে চিহ্নিত করে তার সাথে কথা বলেছেন।

প্রায়শই, মানুষ যখন অ্যানিমা বা অ্যানিমাস জটিলতাগুলিকে উপেক্ষা করে, অ্যানিমা বা অ্যানিমাস মনোযোগ পাবার জন্য অন্যের ওপর নিজেকে অভিক্ষিপ্ত করে। কেন আমরা মাঝে মাঝে হঠাৎ কিছু নির্দিষ্ট অপরিচিত ব্যক্তির প্রতি আকৃষ্ট হয়ে যাই, জুঙ্গের মতানুসারে এটির ব্যাখ্যা পাওয়া যায়: আমরা আমাদের অ্যানিমা বা অ্যানিমাসকে তাদের মধ্যে দেখতে পাই। প্রথম দর্শনে প্রেম হল অ্যানিমা এবং অ্যানিমাস প্রক্ষেপণের একটি প্রকৃষ্ট উদাহরণ। তদুপরি, যে সব মানুষেরা নিজস্ব লিঙ্গ অনুযায়ী নিজের ভূমিকাকে দৃঢ়ভাবে সনাক্ত করতে পারে (উদাহরণস্বরূপ এমন একজন পুরুষ যে আক্রমণাত্মকভাবে কাজ করে এবং কখনও কান্নাকাটি করে না) তারা আসলে তাদের অ্যানিমা বা অ্যানিমাসকে চিনতে পারে নি।

জুঙ্গ মানুষের যুক্তিবাদী চিন্তাকে পুরুষ স্বভাব বলে মনে করেছেন, অপর দিকে অযৌক্তিক দিকটির প্রকৃতি মহিলা হিসাবে বিবেচিত করেছেন (যুক্তিসঙ্গত সিদ্ধান্তকে তিনি যৌক্তিক বলেছেন এবং অনুভূতি বা উপলব্ধি দিয়ে করা সিদ্ধান্তকে তিনি অযৌক্তিক বলেছেন)। অতএব, অযৌক্তিক মেজাজ হল পুরুষ অ্যানিমার ছায়া এবং অযৌক্তিক মতামত হল মহিলা অ্যানিমাসের ছায়া।

সঠিক অনুচ্ছেদ শিরোনাম কোনটি?
titleA. জুঙ্গ পরবর্তী পন্থাসমূহ
titleB. ধ্রুপদী
titleC. জ্ঞানী বৃদ্ধ/বৃদ্ধা
titleD. অ্যানিমা (পুরুষের ব্যক্তিত্বের অবচেতন নারী সুলভ অংশ) ও অ্যানিমাস (নারীর ব্যক্তিত্বের অবচেতন পুরুষ সুলভ অংশ)
উত্তর: titleD
এমএন লারমার মৃত্যুর পর সন্তু লারমা নেতৃত্বাধীন শান্তি বাহিনী স্বায়ত্তশাসন প্রতিষ্ঠার হাল ধরেন। এবং তিনি বাংলাদেশ সেনাবাহিনীর সাথে একটি চুক্তি স্বাক্ষর করে অস্ত্র জমাদানের মাধ্যমে আত্মসমর্পণ করে। অনেক শান্তি বাহিনীর সদস্য আত্মসমর্পণ না করে প্রসিত বিকাশ খীসার নেতৃত্বে গঠিত ইউপিডিএফ সংগঠনে নাম লেখায়।

সঠিক অনুচ্ছেদ শিরোনাম কোনটি?
titleA. প্রতিক্রিয়া
titleB. শান্তিচুক্তি পরবর্তীকাল
titleC. ফলাফল
titleD. ইতিহাস
উত্তর: titleC
চিন্ময় ১৯৭৪ সালে কানাডার অত্তাওয়া ভ্রমণকালে অঙ্কন শুরু করেন। তিনি তার এই শিল্পকর্মের নাম দেন "ঝর্ণা কলা"। তার শিল্পকর্মের অনুপ্রেরণা হিসেবে কাজ করে বৈশ্বিক একাত্মতা ও বৈশ্বিক শান্তি।

তার শিল্পকর্ম প্যারিসের ল্যুভ্র সংগ্রহালয় ও ইউনেস্কোর অফিস, লন্ডনের ভিক্টোরিয়া মিউজিয়াম, আলবার্ট মিউজিয়াম ও মল গ্যালারি, সাংক্‌ত পিতেরবুর্গের মিউজিয়াম অফ মডার্ন আর্ট, নিউ ইয়র্কের জন এফ কেনেডি আন্তর্জাতিক বিমানবন্দর, এবং জাতিসংঘ সদর দপ্তরে বিদ্যমান।
সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. শিল্পকর্ম
titleC. শিল্পকলা
titleD. সঙ্গীত
উত্তর: titleB
পাত্রসায়ের রেলওয়ে স্টেশন, বাঁকুড়া থেকে ৫৬.৫ কিমি, দক্ষিণ পূর্ব রেলওয়ের বাঁকুড়া-মাসগ্রাম লাইনের (পূর্বে বাঁকুড়া দামোদর রেলওয়ে) একটি স্টেশন।২০১৬ সালের সেপ্টেম্বর পর্যন্ত, এই লাইনে বাঁকুড়া এবং মঠনাসিবপুরের মধ্যে ডেমু পরিষেবা উপলব্ধ ছিল। 

সাঁওতালদি (পুরুলিয়া জেলায়) হতে মাজদিয়া (নদিয়া জেলার মধ্যে) হয়ে রাজ্য হাইওয়ে 8 (পশ্চিমবঙ্গ) পাত্রসায়ারের মধ্য দিয়ে যায়।

বাঁকুড়া থেকে বেলিয়াতোর ও সোনামুখী হয়ে বাস পাত্রসায়ের পর্যন্ত বাস পরিষেবা রয়েছে, বিষ্ণুপুর থেকে পাত্রসায়ের পর্যন্ত বাস পরিষেবা রয়েছে। এছাড়াও পাত্রসায়ের হতে নুতুঙ্গ্রা ও পশ্চিম মেদিনীপুরের বঙ্কিভেড়ি(১৯৬ কিমি) পর্যন্ত ভলভো পরিষেবা রয়েছে।

সঠিক অনুচ্ছেদ শিরোনাম কোনটি?
titleA. শিক্ষা
titleB. পরিবহন
titleC. থানা ও সমষ্টি উন্নয়ন ব্লক সদর
titleD. জনসংখ্যার উপাত্ত
উত্তর: titleB
মধ্যযুগের জাপানে বহু যুদ্ধবিগ্রহ লেগে থাকার কারণে এক বিশিষ্ট যোদ্ধা শ্রেণীর জন্ম হয়। সেইসঙ্গে যুদ্ধকেন্দ্রিক গল্প ও ইতিহাস-উপাখ্যান রচিত হতে থাকে। এই যুগের সাহিত্যের সাধারণ বৈশিষ্ট্য হল জীবন ও মৃত্যু সম্পর্কে চিন্তা, সরল জীবনযাত্রার গুণগান ও প্রতিশোধ-মূলক রসের আধিক্য। এই যুগের এক আদর্শ কাহিনী হল "হেইকের গল্প" (平家物語, "হেইকে মোনোগাতারি", ১৩৭১ খ্রিঃ)। এর উপজীব্য বিষয় হল দ্বাদশ শতাব্দীর শেষভাগে জাপানের নিয়ন্ত্রণ নিয়ে মিনামোতো ও তাইরা গোষ্ঠীর দ্বন্দ্ব। সমসাময়িক অন্যান্য উল্লেখযোগ্য কাহিনী হল কামো নো চোওমেই-এর রচিত "হোওজোওকি" (方丈記, ১২১২ খ্রিঃ) এবং য়োশিদা কেঙ্কো রচিত "আলস্যের ফসল" (徒然草, "ৎসুরেযুরেগুসা," ১৩৩১ খ্রিঃ)।

এই যুগে আবিষ্কৃত সাহিত্যধারার মধ্যে পড়ে শৃঙ্খলিত কাব্য রেঙ্গা এবং নো নাটক। এই দুটি ধারাই মুরোমাচি যুগের আরম্ভে মধ্য চতুর্দশ শতাব্দীতে দ্রুত উন্নতি করে।

সঠিক অনুচ্ছেদ শিরোনাম কোনটি?
titleA. ধ্রুপদী সাহিত্য (৭৯৪-১১৮৫ খ্রিঃ)
titleB. মধ্যযুগীয় সাহিত্য (১১৮৫-১৬০৩ খ্রিঃ)
titleC. ইতিহাস
titleD. প্রাচীন সাহিত্য (৭৯৪ খ্রিঃ পর্যন্ত)
উত্তর: titleB
শিকাগোর সিয়ার্স টাওয়ার তার অনন্য কীর্তি। তিনি ১৯৭২ খ্রিষ্টাব্দে 'ইঞ্জিনিয়ারিং নিউজ রেকর্ড'-এ ম্যান অব দি ইয়ার বিবেচিত হন এবং পাঁচবার স্থাপত্য শিল্পে সবচেয়ে বেশি অবদানকারী ব্যক্তিত্ব হিসেবে অভিহিত হবার গৌরব লাভ করেন (৬৫,৬৮,৭০,৭১,৭৯ খ্রিষ্টাব্দে)৷ ১৯৭৩ খ্রিষ্টাব্দে যুক্তরাষ্ট্রের ন্যাশনাল একাডেমি অফ ইঞ্জিনিয়ারিং এর সদস্য নির্বাচিত হন। ১৯৭৪ খ্রিষ্টাব্দে আমেরিকার 'নিউজ উইক' ম্যাগাজিন শিল্প ও স্থাপত্যের উপর প্রচ্ছদ কাহিনীতে তাকে মার্কিন স্থাপত্যের শীর্ষে অবস্থানকারী ব্যক্তি হিসেবে বর্ণনা করে৷ স্থপতি ডঃ এফ, আর, খান আন্তর্জাতিক গগনচুম্বী ও নগরায়ন পরিষদের চেয়ারম্যান ছিলেন৷ তার অন্যান্য অবদানের মধ্যে রয়েছে শিকাগোর জন হ্যানকক সেন্টার, বাদশাহ আব্দুলআজিজ আন্তর্জাতিক বিমানবন্দরের হজ্ব টার্মিনাল এবং বাদশাহ আব্দুল আজিজ বিশ্ববিদ্যালয়ের স্থাপত্য মডেল অঙ্কন৷

১৯৯৮ সালে শিকাগো শহরের সিয়ার্স টাওয়ারের পাদদেশে অবস্থিত জ্যাকসন সড়ক পশ্চিম পার্শ্ব এবং ফ্রাঙ্কলিন সড়কের দক্ষিণ পার্শ্বের সংযোগস্থলটিকে নামকরণ করা হয় "ফজলুর আর. খান ওয়ে"।

সঠিক অনুচ্ছেদ শিরোনাম কোনটি?
titleA. কর্মজীবন
titleB. কৃতিত্ব
titleC. গবেষণা
titleD. মৃত্যু
উত্তর: titleB
২০০১ সালে, কেন্দ্রীয় মন্ত্রী শান্ত কুমার প্রাক্তন রাষ্ট্রপতি বঙ্গারু লক্ষ্মণের বিরুদ্ধে বর্ণবাদী মন্তব্য করেছিলেন। অমিতা আর্য ও রাম নাথ কোবিন্দ ও অশোক প্রধানের সাথে কুমিলের বিরুদ্ধে ব্যবস্থা গ্রহণের দাবিতে, দলিত অনুভূতিতে আঘাত হানতে এবং সম্ভাব্যভাবে দলিত ভোটের হার হারাতে ভারতীয় জনতা পার্টির সভাপতি কে জন কৃষ্ণমূর্তির সাথে দেখা করেছিলেন। 

সঠিক অনুচ্ছেদ শিরোনাম কোনটি?
titleA. বর্তমান ভূমিকা
titleB. লোকসভা
titleC. বিতর্ক
titleD. ব্যক্তিগত জীবন
উত্তর: titleC
প্রথম বিশ্বযুদ্ধের শুরুতে আমেরিকা প্রবাসী ভারতীয় বিপ্লবীদের সাথে যোগ দেন এবং গোপনে জার্মান রাষ্ট্রদূতের সাথে যোগাযোগ করে 'মির্জা আলি হায়দার' ছদ্মনামে পাসপোর্ট নিয়ে দুঃসাহসিক পথে রটারডেম হয়ে বার্লিন আসেন ১৯১৪ এর শেষার্ধে। সেখানে সামরিক শিক্ষায় শিক্ষিত হন। তৃতীয় কমিউনিস্ট আন্তর্জাতিকের অধিবেশনে মস্কো গেছিলেন।

সঠিক অনুচ্ছেদ শিরোনাম কোনটি?
titleA. লেখালিখি
titleB. সমাজসেবা
titleC. প্রথম বিশ্বযুদ্ধে বিপ্লবী তৎপরতা
titleD. দেশে প্রত্যাবর্তন
উত্তর: titleC
আধুনিক রমন বর্ণালী প্রায় সবসময় একটি উত্তেজনাপূর্ণ আলোর উত্স হিসাবে লেজারের ব্যবহার জড়িত। প্রভাবটি আবিষ্কারের তিন দশকেরও বেশি সময় পর্যন্ত লেজারগুলি উপলব্ধ ছিল না, তাই রমন এবং কৃষ্ণন বর্ণালী রেকর্ড করতে পারদ প্রদীপ এবং ফটোগ্রাফিক প্লেট ব্যবহার করেছিলেন। প্রাথমিক বর্ণালী দুর্বল আলোর উত্স, ডিটেক্টরগুলির দুর্বল সংবেদনশীলতা এবং দুর্বল রমনকে বেশিরভাগ উপকরণের ক্রস-বিভাগে ছড়িয়ে দেওয়ার কারণে অর্জন করতে কয়েক ঘন্টা বা কয়েক দিন সময় নিয়েছিল। সর্বাধিক সাধারণ আধুনিক ডিটেক্টর হ'ল চার্জ-কাপলড ডিভাইস (সিসিডি)। সিসিডি গ্রহণের আগে ফোটোডিয়ড অ্যারে এবং ফটোমલ્ટ্লিপ্লায়ার টিউবগুলি সাধারণ ছিল।
সঠিক অনুচ্ছেদ শিরোনাম কোনটি?
titleA. আণবিক কম্পন
titleB. স্বাধীনতার মাত্রা
titleC. তত্ত্ব
titleD. যন্ত্রানুষঙ্গের
উত্তর: titleD
ভারতের ২০০১ সালের আদমশুমারি অনুসারে গওয়ালিয়র শহরের জনসংখ্যা হল ৮২৬,৯১৯ জন। এর মধ্যে পুরুষ ৫৪% এবং নারী ৪৬%।

এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে গওয়ালিয়র এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. শিক্ষা প্রতিষ্ঠান
titleB. ভৌগোলিক উপাত্ত
titleC. ভারতীয় তথ্য প্রযুক্তি সংস্থান
titleD. জনসংখ্যার উপাত্ত
উত্তর: titleD
পেশা হিসেবে শিক্ষকতাকে বেছে নেন। ইস্টার্ন কেপের কামা হাই স্কুল, সিসেকো সেকেন্ডারী স্কুল ও ক্রাডক হাই স্কুলে কাজ করেন। মালি তার প্রশাসনিক কাজ-কর্মে নিজের প্রতিভা মেলে ধরতে সক্ষম হন। ১৯৬৪ থেকে ১৯৭০ সাল পর্যন্ত পোর্ট এলিজাবেথের ফোর্ট বিউফোর্ট ক্রিকেট ক্লাবের সচিব হিসেবে দায়িত্বভার পালন করেন। ১৯৭০ সালে ইপি আফ্রিকান ক্রিকেট বোর্ডের সহ-সভাপতি হিসেবে মনোনীত হন।

১৯৯০-এর দশকের সূচনালগ্নে দক্ষিণ আফ্রিকা আন্তর্জাতিক ক্রিকেট অঙ্গনে প্রবেশ করলে নিজ দেশের ক্রীড়া প্রশাসনে ব্যাপকভাবে সংযুক্ত থাকেন। ১৯৯৪ সালে জিম্বাবুয়েতে দক্ষিণ আফ্রিকা এ দলের সফরে ব্যবস্থাপকের ভূমিকায় অবতীর্ণ হন। ১৯৯৭ সালে হংকংয়ে সিক্স-এ-সাইড প্রতিযোগিতায় দক্ষিণ আফ্রিকা দলকে নিয়ে সফর করেন।

১৯৯১ থেকে ১৯৯৬ ও ১৯৯৬ থেকে ১৯৯৯ সাল পর্যন্ত যথাক্রমে ইস্টার্ন প্রভিন্স ক্রিকেট বোর্ড ও বর্ডার ক্রিকেট বোর্ডের নির্বাহী পরিষদের সদস্য ছিলেন। ২০০০ সালে বর্ডার ক্রিকেট বোর্ডের সভাপতি মনোনীত হন। এছাড়াও দক্ষিণ আফ্রিকার ইউনাইটেড ক্রিকেট বোর্ডের পরিচালনা পরিষদের সদস্য হন। এ সময়ে ট্রান্সফর্মেশন কমিটি ও ডেভেলপম্যান্ট কমিটিরও দায়িত্বে ছিলেন।

২০০৩ সালে ইউসিবি’র সভাপতি হিসেবে নির্বাচিত হন। প্রথম কৃষ্ণাঙ্গ হিসেবে এ দায়িত্বে ছিলেন তিনি। ২৭ মে নিকটতম বন্ধু ও প্রয়াত পার্সি সনের কাছ থেকে এ দায়িত্বভার পান তিনি।

সঠিক অনুচ্ছেদ শিরোনাম কোনটি?
titleA. আইসিসি সভাপতি
titleB. কর্মজীবন
titleC. প্রারম্ভিক জীবন
titleD. ব্যক্তিগত জীবন
উত্তর: titleB
এম আর খানের জন্ম ১৯২৮ সালের ১ আগস্টে সাতক্ষীরায়। বাবা আলহাজ্ব আব্দুল বারী খান, মা জায়েরা খানম। তাদের চার ছেলের মধ্যে তিনি ছিলেন মেজ। মায়ের হাতে পড়াশুনার হাতেখড়ি হয়। এরপর রসুলপুর প্রাইমারী স্কুলে ভর্তি হন। সাতক্ষীরা সদরের প্রাণনাথ উচ্চ ইংরেজি বিদ্যালয় (পিএন স্কুল)-এ ভর্তি হন তিনি। পড়াশুনায় মেধাবী ছিলেন খুব। ছেলেবেলায় খুব ভাল ফুটবল খেলতেন। রসুলপুর স্কুল টিম লিডার হিসেবে তিনি ১৩টি ট্রফি লাভ করেন। ১৯৪৩ সালে এ স্কুল থেকেই কৃতিত্বের সাথে প্রথম বিভাগে ম্যাট্রিক পাশ করেন। মেট্রিক পাস করার পর তিনি কলকাতায় যান। ভর্তি হন কলকাতা প্রেসিডেন্সি কলেজে। ১৯৪৫ সালে কলকাতা প্রেসিডেন্সি কলেজ থেকে কৃতিত্বের সাথে প্রথম বিভাগে আইএসসি পাস করেন। এরপর ১৯৪৬ সালে কলকাতা মেডিকেল কলেজে ভর্তি হন। ১৯৫২ সালে কলকাতা মেডিকেল কলেজ থেকে এমবিবিএস পাস করার পর সাতক্ষীরায় ফিরে আসেন তিনি। এরপর ১৯৫৬ সালে উচ্চশিক্ষা লাভের জন্য তিনি লন্ডনে পাড়ি জমান এবং বৃটেনের এডিনবার্গ স্কুল অব মেডিসিন-এ ভর্তি হন। সেখান থেকে একই সালে ডিপ্লোমা ইন ট্রপিক্যাল মেডিসিন অ্যান্ড হাইজিন (ডিটিএমএন্ডএইচ) ডিগ্রী লাভ করেন। স্কুল অব মেডিসিন লন্ডন থেকে তিনি ডিপ্লোমা ইন চাইল্ড হেলথ (ডিসিএইচ) ডিগ্রিও লাভ করেন। ১৯৬২ সালে 'এডিনবার্গের রয়েল কলেজ অব ফিজিশিয়ান' থেকে তিনি এমআরসিপি ডিগ্রি লাভ করেন। ১৯৭৪ সালে বাংলাদেশ থেকে ফেলো অব কলেজ অব ফিজিশিয়ান অ্যান্ড সার্জন (এফসিপিএস) এবং ১৯৭৮ সালে এডিনবার্গ থেকে ফেলো অব রয়েল কলেজ অ্যান্ড ফিজিশিয়ানস (এফআরসিপি) ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. জন্ম ও শিক্ষাজীবন
titleB. পুরস্কার ও সম্মাননা
titleC. পরিবার
titleD. পুরস্কার প্রদান
উত্তর: titleA